text: 6 Jehovaqa, imaynachus kasqantapis willallawanchiktaq. Sumaq amigonchiktaqa, allinta riqsinchik. Kʼacha kaykunasninta, ruwayninta ima, riqsisqanchikraykutaq allinpaq qhawanchik. Dios, mana riqsiy atina kanman chayqa, nichá jaykʼaqpis qayllaykuyta atisunmanchu. Chaywanpis payqa, mana pakakunchu, astawanpis riqsichikuyta munan (Isaías 45:19). Imaynasmantachus riqsichikusqantataq tukuy yachasunman, kay pachapi pisipaq qhawasqa kaqkunapis (Mateo 11:25).